als_Latn dik_Latn sag_Latn
Raporti i lirisë ekonomike, Basha: Po ecet prapa në vend që të shkohet përpara
- 2520 Lexime
- (20:27 , 27/01/2015)
- 5 Komente
TIRANË- Pas publikimit të raportit për lirinë ekonomike në botë i cili e rendit Shqipërinë 9 vende më poshtë se vitin e kaluar ka reaguar kryetari i Partisë Demokratike Lulzim Basha.
Në një status në “Facebook” Basha thotë se Shqipëria po ecën prapa e jo përpara.
“Po ecet prapa në vend që të shkohet përpara. Prej një viti e gjysmë denoncojmë rrezikun e përqëndrimit të pushtetit politik dhe ekonomik, për korrupsionin, kriminalizimin, cënimin e pronës dhe rritjen e taksave. Të gjitha këto i gjejmë tani të konfirmuara edhe në raportet ndërkombëtare”, thotë Basha.
Sipas kryetarit të partisë opozitare më të madhe në vend imazhi i Shqipërisë është dëmtuar, investimet e huaja po largohen nga klima armiqësore ndaj biznesit, taksat e rritura, mungesa e konkurrencës, dhunimi i pronës dhe pasiguria ligjore.
“Goditja e sipërmarrjes vendase dhe shkurajimi i investuesve të huaj kanë sjellë rënien e investimeve në nivele rekord. Për pasojë mijëra shqiptarë kanë humbur vendet e punës dhe u janë shtuar qindra mijëra të tjerëve që kërkojnë, por nuk gjejnë asnjë mundësi punësimi. Gjendja ekonomike e njerëzve është sot ku thërret qameti. Modeli Rama-Meta i taksave të larta e tarifave të rritura në kohë krize vazhdon t’i varfërojë qytetarët, vazhdon ta zhysë ekonominë”, deklaron Basha.
Basha vijon më tej: “Nuk mund të jetë ndryshe me një qeveri që kërkon të kontrollojë gjithçka për vete dhe për klientelën e saj. Kontroll mbi paranë, kontroll mbi iniciativën, kontroll mbi median dhe liritë tona. Çdo pseudoreforme synon të kontrollojë, varfërojë dhe të rrisë varësinë. Për këto arsye njerëzit sot fitojnë më pak, paguajnë më shumë dhe jetojnë më keq. Ky nuk është vendi që ëndërrojmë për veten dhe fëmijët tanë.”
Më tej Basha shton se: “Liria ekonomike është koncepti që na diferencon me këtë qeveri. Ne jemi forca e lirisë, ata forca destruktive e kufizimit.
Sipas Bashës ekonomia, investimet dhe vendet e punës kërkojnë klimë miqësore ndaj biznesit, ulje taksash, një qeveri në krah të qytetarit jo në luftë me të, partneritet jo agresion, një atmosfere pozitive që çliron energjitë kombëtare jo arrogancë, dhunë dhe cinizëm shpirtzi.
“Ndërkohë që ky realitet i dhimbshëm bën thirrje për reflektim dhe ndryshim të menjëhershëm kursi, shkaktari dhe përgjegjësi numër një për këtë gjendje dyfishon praninë e tij në ekrane ku si këndez ju këndon sukseseve imagjinare të Shqipërisë së tij virtuale. E ka kot. Nuk mund ta zhurmojë më klithjen qytetare të përkeqësimit. Nuk mund të shuajë zërin e opozitës. Nuk mund t’i fshehë konstatimet e përditshme të përkeqësimit nga institucionet ndërkombëtare. Zëri i qytetarëve, zëri i së vërtetës po ngrihet çdo ditë e më i fortë. Ashtu si dje në protestën kombëtare kundër çmimit të karburantit në do të jemi në krah të interesave të qytetarëve, në ballë të protestave te tyre”, deklaroi kreu i PD.
Sipas Bashës të enjten qeveria ka shansin të nisë korrigjimin e kursit duke anuluar rritjen e taksës së qarkullimit dhe duke ulur me 14% çmimin e energjisc elektrike siç vetë premtoi në fushatë.
“Në të kundërt do të përballen me forcën e bashkimit të shqiptarëve që refuzojnë të trajtohen si kavje, të mashtrohen, të dhunohen dhe të poshtërohen nga një grusht oligarkësh. Durimit të njerëzve ju ka ardhur fundi”, përfundon postimin në rrjetin social “Facebook” lideri i demokratëve.
(a.h/BalkanWeb)
Komente ( 5 )
-
KETA LEXOJNE VETEM ATO RAPORTE QE JU INTERESOJNE..
PO RAPORTIN E BANKES BOTERORE PSE NUK E LEXOVE O KOMUNIST.. PO RAPORTIN E TRANSPARENCY INTERNATIONAL PSE NUK E LEXOVE O LOLO..
PO RAPORTET E TJERA TE BE QE THONE SE SHQIPERIA PO ECEN NE RRUGEN E DUHUR PSE NUK I LEXON O MANEKIN I PERDORUR..
-
pd parti e tipit fashist,po kthehet ne shoqat,pastaj drejt zhdukjes si kujtim I keq ne mendjet e shqiptarve,e krijuar nga hajni tropojes per djegjen e shqiperise,me mbeshtetjen e drogaxhive tropojane e mbeturina te tjera te shoqerise shqiptare,….
-
Nuk besoj se kini lene ndonje gje per te kontrolluar te tjeret se per tetevjet e bente vendin rush e kumbulla e tani qe jeni ne opozite mblidhni leket nga bisneset tuaja Por veem ti dhe vjehri jot Sali Berisha nuk duhet te flisni te tjeret flasin per te mbirjtur pasurite tuaja
-
Po Aman Kush po na llomotit !!!!
Prap ti o lapaqen !!!!!
Me ju ne krye hyne shume biznesmene sa u pasurua Argita, ti, Sala ,……..
Populli si perher e hodhi ne qafe dhe u kthye ne extremin e vet FARFERINE.
KTHEJE POLITIKEN SE SPO JU PIE MA UJE. AAAA SHPU GJITHANEJ.
HAJDUTE-KRIMINELA
-
Basha sala e lan shqiperine shume me here mbarapa sa ishin ne qeveri dhe dalin tani e bejne koferenca shtypi sikur po mundohen te bejne te mira ne favor te popullit. me keto fjalimet ka ri te perditshme vecse mundohen mos e lene rehat qeverine e rames dhe as qje tjeter.21 janarin tjeter ne burg i pafsha te dy salen me bashen ishalla edhe sekuestrim pasurie gjithashtu.
-
als_Latn glg_Latn unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn hrv_Latn als_Latn unk als_Latn als_Latn als_Latn unk als_Latn unk als_Latn unk als_Latn als_Latn als_Latn als_Latn als_Latn eus_Latn unk als_Latn unk